Ara Güler

**Ara GÜLER** (armene: Արա Կիւլեր; naskiĝinta la  en Istanbul, mortinta la  samloke) estis turkia fotisto de armena origino. Li rangis inter la plej gravaj fotistoj de sia lando.

## Vivo kaj kreiva agado 
Filo el apotekista familio li estis, kiu translokiĝis en la 1910-aj jaroj el la anatolia eturbo Şebinkarahisar al Konstantinoplo. Fascinite per la kinejoj li komencis trejniĝon aktoran ĉe Muhsin Ertuğrul antaŭ studo de ekonomiko. Finfine li decidis iĝis fotoĵurnalisto. La devigan soldatadservon li plenumis en motorigita infanteribataliono de la 3-a tanko-brigado.

Ekde 1950 li deĵoris por la gazeto "Yeni İstanbul", poste li estis korespondanto pri la Malproksima Oriento por internaciaj revuoj renomitaj kiel Time Life, Paris Match aŭ Stern. En 1956 li renkontis Henri Cartier Bresson kaj Marc Riboud; Bresson varbis lin sukcese por la agentejo Magnum Photos. Post milita sero li transprenis en 1961 la postenon de ĉefo de la fotoredakcio de la gazeto "Hayat". Nek mankis internaciaj dungiĝoj en Japanio, Norda Ameriko kaj Eŭropo.

Ara Güler preferis fotadon per sia Leica-kamerao, blanknigre plejofte. La plejparto de lia verkaro temas pri naskiĝurbo lia Istanbulo. Ofte li interesiĝis pri la plej malgrandaj detaloj, la simpla vivo kaj infanoj. La membiografia romano *Istanbulo, memoroj de urbo* de la literaturnobelpremi-ricevinto Orhan Pamuk ornamitis per Güler-fotografioj. Pamuk asertis ke la Istanbulo de Güler estus ekzakte ankaŭ sia propra Istanbulo-bildo. Pluse Ara Güler portretfotis multajn elstarulojn, ekz. İsmet İnönü, Winston Churchill, Indira Gandhi, Bertrand Russell, Maria Callas, Alfred Hitchcock, Salvador Dalí kaj Picasso; li aktivis metie ĝismorte.

Por siaj verkoj li ofte honoritis: en 1961 "Photography Annual" taksis lin unu el la sep plej bonaj fotistoj de la tuta mondo. En 1962 li iĝis *Leica-majstro*, en 1968 la novjorka muzeo pri Modernaj artoj elektis lin inter la dek majstrojn de kolorfotado. En 1999 li premiitis kiel *fotografo de la jarcento*. Por Güler nomitis krome kafejo proksime de la İstiklal-avenuo en Istanbulo. Post longa malsano li mortis en la aĝo de 90 jaroj. von 90 Jahren.

## Ekspozicioj (elekto) 
* 1968: photokina, Kolonjo
* 1972: Bibliothèque Nationale, Parizo
* 1987: American Chamber of Architects, Vaŝingtono
* 1988: Sådan Er Verden, Odense / Den Haag
* 1988: Press Museum, Istanbulo
* 1993: Centre Culturel Français, Parizo
* 1994: Landesmuseum, Duesseldorf
* 1999: form nord, Worpswede
* 2000: Huckleberry Gallery, Londono
* 2003: Fotografie Forum International, Frankfurt am Main
* 2010: grupa elmontrado *Istanbul. Sammlung Huma Kabakci. 60 Jahre türkische Kunst. Zwischen Tradition und Provokation*, Hagen kaj Goslar
* 2014: unuopula verkarmontrado *Ara Güler – Das Auge Istanbuls. Retrospektive von 1950 bis 2005*, Berlino
* 2017: unuartista ekspozicio *Ara Güler – Das Auge Istanbuls*, Nurenbergo.

* 2019 Saatchi-galerio, Londono

## Verkoj (elekto) 
* *Ara Güler: Photographs*, Istanbul, 1980.
* *The Movie World of Ara Güler*, Istanbul, 1989.
* *The Sixth Continent*, Ankara, 1991.
* *Eski Istanbul Anilari*, Istanbul, 1994.
* *Yüzlerinde Yeryüzü*, Istanbul, 1995.
* *Röportaj*, YGS Yayınları, Istanbul 2001. ISBN 975-7012-24-6.
* *Istanbul* (kun antaŭparolo de Orhan Pamuk), DuMont, Köln 2010, ISBN 978-3-8321-9292-1.
* *Istanbul – From the Point Hotel / Taksim collection.* İlke Basın Yayım, Istanbul 2013, ISBN 978-605-88813-0-3.

## Filmoj pri la bildartisto 
* *Ara Güler – Ein Photograph und sein Istanbul.* Dokumentadaĵo, Germanujo 2018, 44:02 Min., scenario kaj reĝisorado: Sabine Scharnagl
* *Der Fotograf Istanbuls Ara Güler*. Germanujo 2018, 70 minutoj, scenario kaj reĝisorado de Erdal Buldun - A. Özdil Savasci

## Eksteraj ligiloj 
* Hejmpaĝo
* 
* Treeta biografio en la germana

## Notoj 
## Fonto 
Kategorio:Armenaj fotistoj
Kategorio:Turkaj ĵurnalistoj
Kategorio:Armenaj turkoj
Kategorio:Fotoĵurnalistoj